stanford-oval/wikipedia huggingface dataset:
קרע במסובבי הכתף
סימפטומים

תסמיני קרע שרוול מסובב עלולים להתרחש באופן מיידי לאחר טראומה (אקוטי) או להתפתח בהדרגה לאורך זמן (כרוני). פציעה אקוטית פחות נפוצה מאשר התפתחות כרונית של הפגיעה, העשויה לנבוע כתוצאה מהרמת הזרוע בהתנגדות כפי שקורה בהרמת משקולות, למשל. בנוסף, גם נפילה המלווה בהנחת משקל רב על הכתף עשויה לגרום לסימפטומים חמורים.
התסמינים לפגיעה שכזו באים לידי ביטוי בכאבים עזים המוקרנים מהזרוע אל סביבתה וכן טווח תנועה מוגבל. קרעי שרוול כרוניים מתרחשים לעיתים קרובות בקרב העוסקים בפעילות תקורה, כגון התנדנדות או שחייה, אך הם עשויים להתפתח גם כתוצאה מדלקת בגיד הכתף.
תסמינים נוספים של קרע כרוני הם החרפה של הכאב שלא בעת מאמץ, חולשה או ניוון של השרירים, כאב מורגש בזמן מנוחה, תחושת 'פצפוצים' (crepitus) המתלווה להנעת הכתף, חוסר יכולת להזיז או להרים את הזרוע במידה מספקת, בייחוד בתנועת כיפוף.
לעיתים קרובות ידווח הסובל מהפגיעה על כאבים בקדמת הכתף, כלומר: מעל הזרוע, כאב המחמיר בזמן הישענות על המרפק ודחיפה שלו כלפי מעלה (כמו בשכיבה על כיסא שיזוף, למשל). לעיתים יופיע כאב בשעת הלילה כתוצאה משכיבה מאוזנת אך גם באופן פתאומי כתוצאה מתנועת הרמה המצריכה התכופפות של הגו. לעיתים עשויה חולשה של השריר להיות מוסווית בכאב נלווה ולכן תתגלה רק באמצעות בדיקה. טיפול בלתי נאות בבעיה לאורך זמן עשוי לגרום לאובדן תנועה במקרים קיצוניים.
פרוגנוזה

בעוד שהסובלים מקרע שרוול מסובב עשויים שלא לסבול מתופעות סימפטומטיות, מחקרים מראים ש-40% מתוכם יסבלו בתוך חמש שנים מהחמרה ניכרת של הקרע. 80% מתוך החולים האסימפטומטיים יפתחו סימפטומים במסגרת אותה תקופת זמן. אין ראיות מוצקות לכך שניתוח לטיפול בקרע שרוול מסובב מועיל יותר מטיפול לא ניתוחי. לא נמצאו הבדלים גורסים באחוזי הלוקים שנהנו מטווח תנועה מלא כתוצאה מניתוח לעומת אלו שטופלו באמצעים שאינם ניתוחיים.
מחקרים אפידמיולוגיים תומכים בקשר בין גיל ושכיחות התופעה. מתוך אחד המחקרים עלה כי שכיחות התופעה עולה באופן ניכר עם הגיל; כ-13% בקבוצת הביקורת הראשונה (גילאים 50-59), 20% בקבוצה השנייה (גילאים 60-69), 31% בקבוצה השלישית (גילאים 70-79) ו-51% בקבוצת הביקורת המבוגרת ביותר (גילאים 80-89). שיעור גבוה כל כך של הופעת קרע שרוול מסובב במתאם לגיל הלוקים בתופעה מעיד על כך שהדבר עשוי להיחשב חלק מתהליך "נורמלי" של הזדקנות ולא תוצאה של תהליך פתולוגי לכאורה.
טיפול

כל אדם הסובל מקרע שרוול מסובב יזדקק לאחד משני סוגי טיפולים: טיפול שמרני (אינו כולל ניתוח) וטיפול ניתוחי. ייתכן שעם התפתחות הבעיה, יעבור מטופל מקבוצה אחת לאחרת, בהתבסס על הטיפול הקליני וממצאי הבדיקות השוטפות. אין הוכחה ברורה לתוצאות חיוביות בהכרח במידה ונעשה טיפול ניתוחי עם איבחון הבעיה או זמן ממושך לאחריה. ייתכן מצב בו הן מטופלים הסובלים מקרע שרוול מסובב מורכב והן אלו הסובלים מפגיעה חלקית בלבד, יפיקו תוצאות חיוביות מטיפול שאינו ניתוחי. לאור התוצאות הללו, רופאים נוטים להמליץ על בתחילה טיפול לא ניתוחי. טיפול ניתוחי יישקל עם איבחון הבעיה כמעט אך ורק במקרים של קרע שרוול מסובב מורכב המקשים על התפקוד או לחלופין, במטופלים צעירים בהם עשוי הקרע להתבטא בפגיעה בצמיחה והתפתחות השריר בהמשך.
טיפול > טיפול שאינו ניתוחי

טיפול שאינו ניתוחי הוא הקו הראשון לטיפול בקרעים בשרוול המסובב. טיפולים אלה כוללים פיזיותרפיה, טיפול תרופתי, טיפול באמצעות אולטרסאונד ועוד. לרוב הצלחתם של טיפולים מסוג זה איננה מיידית ועשויה לארוך זמן ממושך יחסית.
טיפול > טיפול ניתוחי-פולשני

הניתוח בשרוול סובב כתף כולל הסרה של רקמה פגומה וחיבורה של הרקמה הבריאה חזרה לעצם. רקמות בהן תימצא דלקת מוסרים גם כן כדי למנוע הישנות של המצב. הניתוח מבוצע לרוב בשיטה ארתורוסקופית באמצעות 4-5 חתכים קטנים באזור הכתף. לרוב יכלול הטיפול תפירה של הגיד לעצם משך ההחלמה. הטיפול עשוי לארוך מספר חודשים במסגרתם יידרש המטופל לעבור פיזיותרפיה.
טיפול > טיפול ניתוח זעיר-פולשני

במסגרת טיפול זה מוחדר בלון הנספג באזור שמעל הקרע בגיד, שמטרתו להקטין את החיכוך בין העצמות ובכך להביא לשיפור תפקוד השרירים הלא פגועים. כפועל יוצא, להפחית את הכאבים הנגרמים כתוצאה מהקרע. הבלון מוחדר דרך חתך של כ-5 מ"מ באמצעות ארתרוסקופיה כאשר הוא מגולגל לחלל מתחת לשיא הכתף הוא מנופח באמצעות נוזל (סליין) עד ליצירת הפרדה בין ראש עצם הזרוע לשיא הכתף. הטיפול נחשב קצר ואורכו 20 דקות בלבד.
ראו גם

אקרומיופלסטיה
רוגובה (ליטא)

| --- | --- |

 מדינה:  ליטא ליטא
 מחוז:  מחוז פוניבז'
 גובה:  71 מטרים
 אוכלוסייה:  ‏
  ‑ בעיירה:  533 (2011)
 קואורדינטות:  55°33′50″N 24°37′20″E﻿ / ﻿55.56388889°N 24.62222222°E﻿ / 55.56388889; 24.62222222 
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד רוגובה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד רוגובה  he tabBackground:;tabBorder:#aaa;defaultTab:0;
רוגובה (בליטאית: Raguva; ביידיש: ראגאווא, ראָגעווע (רוֹגֶבֶה); ברוסית: Рогово‏ (Rogovo); בפולנית: Rogów) היא עיירה קטנה במחוז פוניבז' בצפון ליטא. על פי מפקד האוכלוסין שנערך ב-2001 התגוררו בעיירה 610 תושבים.
עד מלחמת העולם השנייה התקיימה במקום קהילה יהודית שמנתה ערב השואה כ-600 נפשות. אחד מרבניה הידועים של העיירה היה הרב משה מישל שמואל שפירא מחבר הספר "תבואות שמש". על פי נתוני "איגוד יוצאי ליטא בישראל" נרצחו רבים מבני הקהילה בפיוסט באלול תש"א, אוגוסט 1941.
הערות שוליים

↑  רשימת יישובי היהודים בליטא בזמן השואה, תאריכי ומקומות הרצח וכן האתרים בהם נטמנו הקדושים, אתר איגוד יוצאי ליטא בישראל
| --- | --- |
בקרת זהויות :  NLI: 987007465504005171  GND: 7537803-6  LCCN: n99276330  LNB: 000292236  VIAF: 153793260   WorldCat (עם VIAF): 153793260 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
קצין ציות

קצין ציות הוא מנהל בארגון שתפקידו לפקח על הציות של הארגון ועובדיו להוראות החוק והרשויות החלות על הארגון, ובפרט הוראות המשפיעות על התפקוד השוטף של רבים מעובדי הארגון.  בנוסף לפיקוח עוסק קצין הציות בגיבוש מדיניות ציות, וביצירה ובהטמעה של נהלים שנועדו להבטיח את הציות הנדרש. תפקידו של קצין הציות אינו קשור באופן ישיר עם המבקר הפנימי של הארגון.
ההבחנה בין תפקידו של קצין ציות לתפקידו של מבקר הפנים:
קצין ציות - שעיקר תפקידו הוא בקרה שוטפת למניעת כשל; לעומת מבקר הפנים - שעיקר תפקידו הוא בביקורת לאחר מעשה (כולל ביקורת על עבודת קצין הציות).
תפקיד זה מאויש בעיקר בארגונים שפעילותם נתונה לרגולציה נרחבת, כגון ארגונים פיננסיים (בנק, חברת ביטוח), חברות ביטחוניות, ארגוני בריאות (קופת חולים, בית חולים) וחברות תשתיות וכרייה. כשל בציות של ארגונים אלה להוראות הרגולציה עלול לפגוע קשות בתפקודם. בארגונים אחרים בארצות הברית מונה קצין ציות בעקבות חקיקת חוק סרבנס-אוקסלי והאירועים שהביאו לחקיקתו.
הדיווח של קצין ציות ראשי הוא להנהלת הארגון ולדירקטוריון.
בישראל, החל מחודש אוקטובר 2022, מוצעת מסגרת לימודים אחת להכשרת לקציני ציות, מטעם ההוצאה לאור של לשכת עורכי הדין.
התכנית מיועדת למחזיקים בתואר אקדמי, כתנאי קבלה לתוכנית הלימודים, שמתפרשת על פני כחמישה חודשים.
בבנקאות בישראל

מחודש יולי 2002 מונה קצין ציות לכל תאגיד בנקאי ולכל בנק בישראל, על פי הוראת הפיקוח על הבנקים בבנק ישראל. הנימוק שניתן לחובת מינוי קצין ציות הייתה העובדה כי בעולם נוסחו החובות החלות על התאגיד הבנקאי ביחסיו עם לקוחותיו ולכך השלכות ניכרות – ארגוניות, נוהליות ועסקיות. תפקידו של הקצין, שהוא מנהל בכיר בבנק, לסייע לדירקטוריון ולהנהלה לקיים את אחריותם לציות לדרישות החוק בתחום השירות לצרכן ובתחום איסור הלבנת הון. החשיבות שיש לתת לאכיפה מלאה של חובות אלה ובראש וראשונה מניעת הלבנת הון הובהרה כאשר מדינת ישראל נכללה ברשימה השחורה של המדינות מלבינות ההון של ה-FATF ‏.
דירקטוריון התאגיד בנקאי חייב לקיים דיון בתוכנית "ציות", לקבוע את מתכונתה ואפילו את אופן יישומה. קצין הציות אחראי ליישומה בבנק. הוא ידווח למנהל הכללי על הפעולות שעל הבנק לנקוט בטרם ייצא לציבור בהצעה לפעילות בנקאית חדשה וכן לפני שתקבע הוראה חדשה ביחס בנק-לקוח. הוא יגיש דוחות תקופתיים למנכ"ל ולדירקטוריון, אשר יכללו סיכום של פעולותיו והמלצותיו.  בנוסף, הוא ידווח מיידית למנהל הכללי על כל הפרה מהותית של הוראה צרכנית.
מינוי קצין ציות נדרש במערכת הבנקאות גם במסגרת הניהול הכללי בתחום הנקרא ניהול סיכונים. מטרת המעקב אחרי עבודת הבנקאי, בעת ביצועה או בטרם הוצאתה לפועל, היא להקטין במידה משמעותית את ההסתברות להפרה של חוקים והוראות. במידה ויהיו הפרות חוקים והוראות הם יתגלו על ידי קצין הציות מוקדם ככל האפשר. כך תצומצם חשיפת התאגיד ומנהליו לתביעות, לרבות בגין הפרות של חובות הזהירות והאמונים המוטלות על נושאי המשרות הניהוליות בבנק. במקביל, לתאגיד הבנקאי יימנעו הפסדים כספיים ופגיעה במוניטין.
אכיפת הציות בבנקאות חלה על כל הפעילות הבנקאית, לרבות בתחומים שבהן העבודה נעשית על ידי עובדים רבים, כמו עובר ושב, מטבע חוץ וניירות ערך.
בנק ישראל מונה סדרה ארוכה של חוקים צרכניים בתחום הבנקאות שעל קצין הציות לטפל בציות וביניהם:
חוק הבנקאות (שירות ללקוח), התשמ"א-1981
חוק הסדרת העיסוק בייעוץ השקעות ובניהול תיקי השקעות, התשנ"ה-1995
חוק השקעות משותפות בנאמנות, התשנ"ד-1994
חוק שירותי תשלום, התשע״ט–2019.
חוק שיקים ללא כיסוי, התשמ"א-1981
חוק החוזים האחידים, התשמ"ג-1982
חוק ניירות ערך, התשכ"ח-1986
חוק עידוד החסכון, הנחות ממס הכנסה וערבות למלוות, התשט"ז-1956
חוק הריבית, התשי"ז-1957
חוק הנאמנות, התשל"ט-1979
חוק השליחות, התשכ"ה-1965
חוק הערבות, התשכ"ז-1967
הערות שוליים

↑  הודעה לתקשורת: התאגידים הבנקאיים ימנו קצין ציות לעניינים צרכניים, אתר בנק ישראל, 22 בינואר 2002
↑  The Financial Action Task Force
↑  חוק הבנקאות (שירות ללקוח), התשמ"א-1981, באתר בנק ישראל
↑  חוק הסדרת העיסוק בייעוץ השקעות ובניהול תיקי השקעות, התשנ"ה-1995, באתר בנק ישראל
↑  חוק השקעות משותפות בנאמנות, התשנ"ד-1994, באתר הרשות לניירות ערך
↑  חוק שיקים ללא כיסוי, התשמ"א-1981, באתר בנק ישראל
↑  חוק החוזים האחידים, התשמ"ג-1982, באתר משרד המשפטים
↑  חוק ניירות ערך, התשכ"ח-1986, באתר הרשות לניירות ערך
↑  חוק הריבית, התשי"ז-1957, באתר בנק ישראל
↑  חוק השליחות, התשכ"ה-1965, באתר משרד המשפטים
↑  חוק הערבות, התשכ"ז-1967, באתר בנק ישראל
אולטראווקס

| --- | --- |

 מקום הקמה:  לונדון 
 תקופת הפעילות:  1974–1988   1992–1996   2008 – 2017
 סוגה:  סינת'-פופ • גל חדש • פוסט-פאנק
 חברת תקליטים:  איילנד רקורדס 
 www.ultravox.org.uk
 פרופיל ב-IMDb
 חברים
 מידג' יור 
 
אולטראווקס (באנגלית: Ultravox) הייתה להקת גל חדש בריטית, שהוקמה בלונדון באפריל 1974 בשם "Tiger Lily". חברי הלהקה המקוריים היו ג'ון פוקס (שם הבמה של דניס ליי), בילי קארי, כריס קרוס (השם המקורי של כריס אלן), ווארן קאן, רובין סיימון.
בין השנים 1980–1986 הוציאה הלהקה שישה אלבומים שהגיעו לדירוג ב-10 האלבומים המובילים בבריטניה, ו-17 סינגלים שדורגו בין 40 המובילים בבריטניה. האלבום המצליח מביניהם היה הלהיט של שנת 1980, Vienna.
פעילות

בין השנים 1974–1979, סולנה של הלהקה היה ג'ון פוקס (אנ'). במהלך תקופה זו הוציאה הלהקה שלושה אלבומי אולפן, כולם לא זכו להצלחה מסחרית רבה: Ultravox!, Ha! Ha! Ha!, Systems of Romance.
פוקס עזב את הלהקה במרץ 1979 כדי לצאת לקריירת סולו, ובמקומו הצטרף מידג' יור שהפך לסולן ולגיטריסט של הלהקה והוביל אותה להצלחה עד 1988. בתחילת הדרך יור וקארי היו חברים גם ב"סופר-גרופ" ויסאז', יחד עם סטיב סטריינג' וחברים מלהקת "מגזין". ב - 1988 התפרקה הלהקה לראשונה.
הלהקה הוקמה מחדש בשנת 1992, בהובלתו של בילי קארי (אנ'), אך הלהקה פחות הצליחה, כאשר שני האלבומים שהוציאה לא הצליחו וסינגל אחד הגיע למקום ה-90 במצעד הסינגלים בבריטניה. לאחר מכן הלהקה שוב התפרקה בשנת 1996.
ההרכב הידוע ביותר של הלהקה, שכלל את הזמר, הקלידן והגיטריסט מידג' יור, הקלידן, כנר ונגן הויולה בילי קארי (אנ'), הבסיסט כריס קרוס (אנ') והמתופף וורן קאן (אנ'), ביצע סדרת מופעי איחוד בשנים 2009 ו-2010 לפני שהוציא אלבום אולפן חדש, Brilliant (אנ'), שיצא במאי 2012 והגיע למקום ה-21 במצעדי האלבומים הבריטיים. בנובמבר 2013 הופיעו אולטראווקס כאורחים מיוחדים בסיבוב הופעות בבריטניה עם סימפל מיינדס. המופעים היו האחרונים של אולטראווקס, ובשנת 2017 יור וקארי הודיעו שהלהקה התפרקה.
הלהיטים הגדולים ביותר של הלהקה הם "וינה", "All stood still", "The Voice", "Hymn"' "Dancing with tears in my eyes".
בסיסט הלהקה כריס קרוס נפטר ב-25 במרץ 2024, בגיל 71.
דיסקוגרפיה > אלבומים

Ultravox! (1977)
Ha!-Ha!-Ha! (1977)
Systems of Romance (1978)
Vienna (1980)
Rage in Eden (1981)
Quartet (1982)
Lament (1984)
U-Vox (1986)
Revelation (1993)
Ingenuity (1994)
Brill!ant (2012)
קרב אירפין

קרב אירפין (באוקראינית: Битва за Ірпінь) היה עימות צבאי בין רוסיה ואוקראינה במסגרת המתקפה על קייב, כחלק מהפלישה הרוסית לאוקראינה ב-2022, ונסוב סביב השליטה בעיר האוקראינית אירפין שמצפון לקייב.
הקרב נוצר עקב ניסיונם של הכוחות הרוסים לכתר את קייב, עיר הבירה של אוקראינה, והתנגדותם של הכוחות האוקראינים להתקדמות הרוסית בפרבריה המערביים של קייב הבירה: אירפין, בוצ'ה והוסטומל. לכל אורכו, הקרב התאפיין בלוחמה אינטנסיבית בשטח בנוי.
הקרב נערך בין 27 בפברואר ל-28 במרץ 2022, והסתיים עם תבוסת הכוחות הרוסים ושחרור העיר על ידי הכוחות המזוינים של אוקראינה.
רקע

החל מיומה הראשון של הפלישה הרוסית לאוקראינה, ב-24 בפברואר 2022, הכוחות הפולשים הרוסים התקדמו לכיוון הוסטומל ונמל התעופה שלה. לאחר שפרצו חלקית דרך ההגנות האוקראיניות באיוונקיב, עלה בידי הרוסים לכבוש את שדה התעופה ולהשיג דריסת רגל בהוסטומל עצמה, אשר שימשה עבור הרוסים כבסיס קדמי לקראת המשך התקדמות לכיוון קייב.
לאחר נפילת הוסטומל, ואף על פי שנותרה עדיין התנגדות אוקראינית באזור, כוחות רוסים המשיכו בתנועה לכיוון דרום במטרה לכבוש את הערים השכנות אירפין ובוצ'ה, וכך לאגף את קייב הבירה ולהפיל את משטרו של נשיא אוקראינה וולודימיר זלנסקי.
תיאור הקרב > פברואר 2022

ב-25 בפברואר, שיירה רוסית שהורכבה מכוחות אומו"ן ו-SOBR ממחוז קמרובו, איבדה את הקשר עם המפקדה הרוסית והתפצלה בטעות מיתר כוחות הפלישה. השיירה המשיכה להתקדם לכיוון קייב באופן עצמאי, עד שנקלעה למארב בגשר מעל נהר אירפין, שם הושמדה כמעט לחלוטין כאשר מתוך 80 חיילים בשיירה, רק 3 שרדו.
ב-27 בפברואר, דיווחו כוחות אוקראינים כי כוחות היבשה הרוסיים התקדמו לבוצ'ה, פרצו את הגנת העיר וממשיכים להתקדם לכיוון אירפין. בעקבות זאת התפתח קרב טנקים בתוך העיר, בשעה שחיל הרגלים האוקראיני התמודד עם כוחות צנחנים רוסים. אלכסנדר מרקושין, ראש עיריית אירפין, הצהיר כי הכוחות הרוסיים ניסו לכבוש את העיר אך נהדפו על ידי כוחות היבשה האוקראינים וכוחות ההגנה הטריטוריאליים, בסיוע תגבורת טנקים אוקראינית שהגיעה מבוצ'ה. במקביל, נערכו קרבות עזים בשטח שבין בוקה לאירפין.
במהלך המתקפה, הכוחות האוקראינים השתמשו ברקטות, ארטילריה ותקיפות אוויריות כדי לעצור את ההתקדמות הרוסית, ואף הרסו גשר המחבר בין בוצ'ה לאירפין לשם האטת הכוחות הפולשים.
ב-28 בפברואר 2022, הפרשן האוקראיני אולקסי ארסטוביץ' הצהיר כי כוחות אוקראינים תקפו כוחות רוסים בכביש המהיר M06, וכי למעלה מ-200 כלי רכב רוסיים נהרסו או ניזוקו.
תיאור הקרב > מרץ 2022 > 5-1 במרץ

ב-2 במרץ 2022, שני מטוסי סוחוי Su-25 רוסיים ביצעו תקיפות אוויריות באירפין. שני טילים פגעו בבניין מגורים, הרגו ילד ופצעו אישה. אחד ממטוסי ה-Su-25 הופל על ידי כוחות אוקראינים. במקביל, גורמי צבא אוקראינים דיווחו כי המתקפה הרוסית החלה לאבד תנופה, כאשר הכוחות הרוסיים ספגו אבדות משמעותיות ולא עלה בידם להשלים את משימותיהם המקוריות.
ב-3 במרץ 2022, ממשלת אוקראינה הכריזה על שליחת סיוע הומניטרי לבוצ'ה ולאירפין, וכן על פתיחת מבצע פינוי של האוכלוסייה האזרחית בשתי הערים. עם זאת, פקידים אוקראינים דיווחו כי פינוי האוכלוסייה האזרחית נתקל בקשיים, וזאת בעקבות הנזק המשמעותי שנגרם למסילות הרכבת באזור במהלך הקרבות.
תיאור הקרב > מרץ 2022 > 10-6 במרץ

ב-6 במרץ 2022 עלה לבסוף בידי הכוחות הרוסים לכבוש חלק מאירפין. במהלך פינוי אוכלוסייה אזרחית שנערך מאוחר יותר באותו יום, נהרגו 8 אזרחים, בהם 2 ילדים, כאשר יחידות רוסיות הפגיזו את כביש הפינוי.
באותו היום השחקן האוקראיני פבלו לי, שהצטרף לכוחות ההגנה הטריטוריאליים, נהרג במהלך הפגזה רוסית על אירפין.
במהלך 8 במרץ, הפיקוד האוקראיני של אירפין דיווח כי הכוחות הרוסיים דרשו מהכוחות האוקראינים להיכנע, דרישה שנענתה בסירוב אוקראיני.
ב-9 במרץ 2022, כוחות אוקראינים הוציאו לפועל פינוי אזרחי רחב היקף ברחבי מחוז קייב, כולל בעיר אירפין מאוחר יותר, נמסר מגורמי הממשל במחוז קייב כי הלחימה באירפין נמשכה לאורך כל הלילה.
תיאור הקרב > מרץ 2022 > 14-13 במרץ

ב-13 במרץ, כוחות רוסים במחסום ירו לעבר מכונית שהובילה עיתונאים זרים. כתוצאה מהירי נהרג העיתונאי האמריקני ברנט רנו, ונפצעו שני עיתונאים נוספים.
תיאור הקרב > מרץ 2022 > 28 במרץ

ב-28 במרץ דיווחו הכוחות האוקראינים כי עלה בידי צבא אוקראינה לכבוש מחדש את אירפין, כאשר גם רויטרס ו-CNN אישרו שהעיר חזרה לשליטה אוקראינית מלאה ב-31 במרץ.
אלמז מנגיסטו

| --- | --- |
אין תמונה חופשית
 לידה:  25 ביולי 1993  (בת 31) אתיופיה
 מדינה:  ישראל ישראל
 השכלה:  הקריה האקדמית אונו 
 מעסיק:  חברת החדשות 12
 קישורים חיצוניים
 פייסבוק:  almaz.mangisto
 טוויטר:  almazmangisto
 
אלמז מנגיסטו (נולדה ב-25 ביולי 1993) היא עיתונאית ישראלית, המשמשת כמגישה בחברת החדשות של קשת 12.
ביוגרפיה

מנגיסטו נולדה באתיופיה ולה שישה אחים. היא עלתה לישראל עם משפחתה בשנת 1996. תחילה התגוררה המשפחה באתר קראוונים בחיפה, ולאחר מכן עברה למעלה אדומים.
מנגיסטו שירתה בגלי צה"ל ככתבת וכמפיקה.
לאחר מכן החלה לעבוד כתחקירנית במהדורת החדשות "שישי" בערוץ עשר.
בהמשך החלה לשמש ככתבת בערוץ, ושימשה כמבזקנית ומנחת משדרים מיוחדים בחדשות 13.
סיימה לימודי משפטים בקריה האקדמית אונו.
בדצמבר 2020 עברה לחברת החדשות של קשת 12 ככתבת משפט, מבזקנית ולעיתים מגישה את מהדורת "שלוש".
ב-2021 הנחתה לצד דני דויטש את טקס פרסי ישראל, ששודר בכאן 11.
ב-2022 הנחתה לצידה של הילה קורח את טקס הדלקת המשואות ה-74.
הערות שוליים

↑    יואב בירנברג, השורד האמיתי, באתר "ידיעות אחרונות", 2 באוקטובר 2017
↑  מערכת ערוץ הנשים, ‏5 דברים שאתם צריכים לדעת על אלמז מנגיסטו, אשת החדשות שכולם מדברים עליה עכשיו, באתר ‏מאקו‏, 23 בדצמבר 2020
↑  https://www.youtube.com/watch?v=GBR57YqRurg
↑  https://www.israelhayom.co.il/culture/tv/article/6393003?amp=1
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'אנלוקה גאטאנו

ג'אנלוקה גַאֶטַאנוֹ (באיטלקית: Gianluca Gaetano; נולד ב-5 במאי 2000) הוא כדורגלן איטלקי המשחק בעמדת הקשר ההתקפי בקליארי.
קריירה

גאטאנו נולד במטרופולין של נאפולי, ובשנת 2011 החל לשחק בקבוצת הנוער של נאפולי.
ב-2016 הפך גאטאנו לשחקן הצעיר בהיסטוריית המועדון שחותם על חוזה מקצועני. לאחר שבעונת 2018/2019 מונה לקפטן נבחרת הנוער, כבש 22 שערים והוסיף 8 בישולים בכל המסגרות, החל המאמן קרלו אנצ'לוטי לזמן אותו לנבחרת הבוגרת.
ב-13 בינואר 2019 ערך את הופעת הבכורה שלו בקבוצה הבוגרת, בניצחון 2–0 על ססואולו בקופה איטליה. ב-12 במאי 2019 ערך את הופעת הבכורה שלו בסרייה א', בניצחון קבוצתו 2–1 על ספאל. לאחר המשחק יצאה סבתו לחגוג עם בנמ משפחתה ברחובות נאפולי, ומתה בשל אירוע לבבי לאחר שנקלעה לוויכוח עם שכן בשל הרעש שהקימו. ב-10 בדצמבר ערך את הופעת הבכורה שלו בליגת האלופות, בניצחון קבוצתו 4–0 על גנק הבלגית במסגרת שלב הבתים.
ב-21 בינואר 2020 הושאל לקרמונזה מהסרייה ב' עד לתום העונה. ב-16 בפברואר כבש את שערו הראשון בקריירה המקצוענית ובישל שער נוסף בניצחון קבוצתו 5–0 על טרפאני קלצ'ו. ב-18 בספטמבר 2020 הוארכה השאלתו לעונה נוספת, וב-31 באוגוסט 2021 הושאל לקבוצה לעונה נוספת, ובתום העונה העפיל עם הקבוצה לסרייה א'. בסך הכל שיחק גאטאנו 84 משחקים במדי הקבוצה בסרייה ב', בהם כבש 15 שערים ובישל 10 נוספים.
ב-1 בפברואר 2024 הושאל לקליארי עד לסוף העונה. ב-30 באוגוסט 2024 הושאל לקליארי שוב לעונה אחת עם אופציית רכישה.
תארים

נאפולי
אליפות איטליה: 2022/2023
הערות שוליים

↑  Redazione GL, I fratelli Felice e Gianluca Gaetano firmano per il Napoli, Ilgiornalelocale.it, ‏2016-07-05 (ב־)
↑  Andrea Cardone, Storie dal Sud: Gianluca Gaetano, la fantasia al potere nei Giovanissimi del Napoli, www.iamnaples.it, ‏2014-11-27 (ב־)
↑  Pasquale Giacometti, Gianluca Gaetano, brilla la stella della Primavera del Napoli!, Spazio Napoli - News sul calcio mercato Napoli, ‏2018-11-28 (ב־)
↑  NAPOLI STARLET LOSES GRANDMOTHER, football-italia.Net, ‏14 במאי 2019
↑  Gaetano nuovo centrocampista grigiorosso, U.S. Cremonese, ‏2020-01-21 (ב־)
↑  Redazione, Gianluca Gaetano, primo gol tra i prof in Cremonese-Trapani, Ilgiornalelocale.it, ‏2020-02-16 (ב־)
↑  Gaetano ancora in grigiorosso, U.S. Cremonese, ‏2020-09-18 (ב־)
↑  Cremonese e Gaetano ancora insieme, U.S. Cremonese, ‏2021-08-31 (ב־)
↑  Gianluca Gaetano - Detailed stats, www.transfermarkt.com (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אנלוקה גאטאנו".
ולריה (זמרת)

| --- | --- |

 לידה:  17 באפריל 1968 (בת 56) Atkarsk, רוסיה 
 שם לידה:  אלה יוריבנה פרפילובה
 מוקד פעילות:  רוסיה, ברית המועצות 
 תקופת הפעילות:  מ-1985 
 מקום לימודים:  האקדמיה הרוסית למוזיקה על שם גנסין 
 סוגה:  מוזיקת פופ 
 סוג קול:  מצו-סופרן 
 שפה מועדפת:  רוסית 
 כלי נגינה:  פסנתר 
 בן או בת זוג:  Leonid Yaroshevsky Alexander Shulgin Iosif Prigozhin 
 צאצאים:  Anna Shulgina, בפסקה זו 2 רשומות נוספות שטרם תורגמו 
 פרסים והוקרה:  אמן העם של הפדרציה הרוסית  פרסי Muz-TV  MTV Russia Music Awards  אמן כבוד של הפדרציה הרוסית  עיטור הידידות (רוסיה) 
 www.valeriya.ru
 פרופיל ב-IMDb
 
ולריה (ברוסית: Валерия) הוא שם הבמה של אלה יוריבנה פרפילובה (ברוסית: Алла Юрьевна Перфилова; נולדה ב-17 באפריל 1968 באטקרסק), זמרת ודוגמנית אופנה רוסייה. ולריה, שזכתה בתארים "האמן העממי של רוסיה" (2013) ו"האמן העממי של הרפובליקה המולדבית הפרידנסטרובית" (2016), זכתה גם בפרסים רבים, כולל גרמופון הזהב (13), "שיר השנה" (13), Muz-TV (ארבעה: "המבצעת הטובה ביותר" ב-2004, 2010 ו-2015, "הווידאו הטוב ביותר", 2014), ופרסי המוזיקה של MTV רוסיה (שניים, "הביצוע הטוב ביותר", 2004, "השיר הטוב ביותר", 2005). היא חברה במועצה לתרבות ואמנות תחת נשיא הפדרציה הרוסית מאז 2012.
דיסקוגרפיה > אלבומי אולפן

1992: Pobud' so Mnoi
1992: The Taiga Symphony
1995: Anna
1997: Familia. Chast' 1
2000: Perviy Internet Albom
2001: Glaza Tsveta Neba
2003: Strana Lyubvi
2006: Nezhnost' Moya
2008: Nepodkontrolno
2010: Vo Mne Moya Lubov'
2013: Po serpantinu
2016: Okeany
2017: K Solntsu
הערות שוליים

↑  Valeriya: Russia's greatest export (after gas and oil), The Independent, ‏2008-06-27 (באנגלית)
↑  Главная страница, Валерия - Официальный сайт (ברוסית)
| --- | --- |
בקרת זהויות :  CiNii: DA16792291  ISNI: 0000 0003 9144 4055  LCCN: no2001054821  MusicBrainz: b4313680-2f57-4ec6-87a7-24873133ba4c  VIAF: 36568647   WorldCat (עם VIAF): 36568647
עזית הכלבה הצנחנית (סדרת ספרים)

| --- | --- |

 
 ספרי הסדרה
 עזית הכלבה הצנחנית עזית בארמונות קהיר עזית במדבר יהודה עזית באנטבה עזית והחטופים בלבנון
 מידע כללי
 מאת:  מרדכי (מוטה) גור
 שפת המקור:  עברית
 הוצאה
 תאריך הוצאה:  1969–2013
 סדרה
 מספר ספרים:  5
עזית הכלבה הצנחנית היא גיבורת סדרת ספרי ילדים שכתב הרמטכ"ל מרדכי (מוטה) גור, בעיקר בעת ששירת כקצין בכיר בצה"ל. עזית היא כלבה עזת נפש, המסייעת לצה"ל בפעילויות שונות. הספר הראשון בסדרה אויר על ידי נחום גוטמן, והבאים אחריו על ידי שמואל כץ. הספרים זכו להצלחה גדולה ועובדו להצגת תיאטרון ולסרט הקולנוע "עזית של הצנחנים" בבימויו של בועז דווידזון.
רמי, בנו של מוטה גור, סיפר בראיון שעזית נולדה בדמיונו של אביו כששירת כאלוף פיקוד צפון. "הוא הרבה לבקר במקלטים של הקיבוצים והיישובים שספגו יריות ורצה לשעשע את הילדים, אז הוא המציא להם סיפורים. אבא חיפש דמות שהילדים יתחברו אליה ונזכר בילדותו. בירושלים גר מעליו ד"ר חרובי, שגידל את הכלבה עזה. עזה הוליד את עזית".
בשנת 2013, כ-18 שנים לאחר פטירתו של מרדכי גור, יצא לאור ספר נוסף בסדרה, פרי עטו של רמי גור, המגולל את עלילותיה של עזית במלחמת לבנון הראשונה.
הספרים בסדרה

עזית הכלבה הצנחנית. אייר נחום גוטמן. מרץ, 1969. שלוש שנים מצאת הספר יצא סרט הרפתקאות על פי הספר עזית הכלבה הצנחנית (סרט), בתסריט משותף של מוטה גור יחד עם במאי הסרט בועז דוידזון.
עזית בארמונות קהיר. אייר שמואל כץ. 1971. הוצאת ידיעות אחרונות .
עזית במדבר יהודה. אייר שמואל כץ. 1978. הוצאת ידיעות אחרונות.
שני ילדים היוצאים לטייל במדבר יהודה הולכים לאיבוד ועזית מוצאת אותם.
עזית באנטבה. אייר שמואל כץ. 1995. הוצאת ידיעות אחרונות.
עזית משתתפת במבצע. אחת הדמויות הבולטות בספר היא הרמטכ"ל מוטה גור (המופיע בעצמו בפעם הראשונה בסדרה ובגוף השלישי). לפי סברות מסוימות, גור כתב את הספר כדי לסתור טענות שלפיהן היה לו תפקיד משני ביותר בכל המבצע וכי הוא בהחלט לא יזם אותו. ספר זה יצא לאור לאחר מותו של המחבר.
עזית והחטופים בלבנון, מאת רמי גור, 2013. הוצאת שוקן.
עזית משתתפת במבצע לחילוץ חיילים ישראלים שנחטפו ללבנון בידי חזבאללה.
ראו גם

עזית הכלבה הצנחנית (סרט)
הערות שוליים

↑  עזית הצנחנית חוזרת: הבן של מוטה גור מוציא ספר, באתר ynet, 6 ביוני 2013
| --- | --- |
בקרת זהויות :  NLI: 987007373055105171
איזאנמי

איזאנמי ואיזאנגי
איזאנמי (ביפנית: イザナミ, היא שמזמינה), אלה במיתולוגיה היפנית, אחותו ובת זוגו של איזאנגי (הוא שמזמין).
איזאנמי ואיזאנגי היו זוג האלים החמישי שהופיע (לזוגות קדמו אלים שהופיעו כבודדים). על פי מצוות האלים שקדמו להם יצרו איזאנגי ואיזנאמי את האדמה. השניים הזדווגו והולידו את האל הירוקו (ילד העלוקה) שהיה נכה ושולח על ידם בתיבת גומא. מהזדווגויות נוספות של השניים נוצרו איי יפן ובנוסף רשימה ארוכה של אלים. האל האחרון שנולד, אל האש, שרף את ערוות אמו והביא למותה. איזאנגי שכעס על מות אחותו ובת זוגו כרת בתגובה את ראשו של אל האש.
הערות שוליים

↑  יעקב רז, המיתולוגיה היפנית, תל אביב: מפה, 2000, עמ' 10
↑  יעקב רז, המיתולוגיה היפנית, תל אביב: מפה, 2000, עמ' 11
ערך זה הוא קצרמרבנושא מיתולוגיה ובנושא יפן. אתם מוזמנים לתרום לוויקיפדיה ו.
צפצפת הפרת

| צפצפת הפרת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: מלפיגאים
משפחה:: ערבתיים
סוג:: צפצפה
מין:: צפצפת הפרת
שם מדעי
 Populus euphratica ‏אוליבייה
צפצפת הפרת (שם מדעי: Populus euphratica) הוא עץ מסוג צפצפה נשיר דו ביתי ממשפחת הערבתיים, הגדל על גדות נחלים.